আর৮৭০ (বাংলাদেশ)
বরিশাল-পিরোজপুর মহাসড়ক বা আর৮৭০ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি বরিশালের শহরের রুপাতলি থেকে শুরু হয়ে পিরোজপুর জেলা শহর পর্যন্ত বিস্তৃত। এই সড়কের মাধ্যমে বরিশাল শহর, ঝালকাঠি, রাজাপুর উপজেলা, ভান্ডারিয়া উপজেলা এবং পিরোজপুরের মধ্যে সংযোগ স্থাপন করা হয়েছে। সড়কটি বরিশাল, ঝালকাঠি এবং পিরোজপুর জেলার মধ্য দিয়ে গেছে। বরিশাল প্রান্তে এটি জাতীয় মহাসড়ক এন৮ এর সাথে যুক্ত হয়েছে।